**Referat fra møte i AU**

Tid: 03.09.2020 kl. 12 - 14

Sted: digitalt via Teams

Til stede fra AU: Gro Anita Mykjåland (leder), Per Sverre Kvinlaug (nestleder), Marianne Landaas, Robert Cornels Nordli, Jan Oddvar Skisland og Gro Boge Aasheim (1.vara).

Gjester i møtet: Roy Mersland (rådgiver for AU).

Referat: Rune Røiseland (sekretariat)

Møte var innkalt med følgende agenda:

1. Godkjenning av innkalling og referat
2. Status og informasjonsnotat
3. Oppdatering etter nettverksmøte
4. Møtekalender 2020 og nyåret 2021
5. Eventuelt

Referat:

1. Innkalling og referater godkjent
2. AU har mottatt en henvendelse fra ordfører i Hægebostad kommune med tre spørsmål:

	* Hva er hovedårsakene til det betydelig reduserte resultatet for Agder Energi i 2019?
	* Kan Agder Energi gi noen signaler om forventet resultat i 2020?
	* Hvordan vil AU kjørere prosessen med ny vurdering av utbyttepolitikk og når vil prosessen starte?

AU setter stor pris på initiativet og vil svare opp dette raskt. AU utfordrer konsernsjef Steffen Syvertsen og styreleder Lars Erik Torjussen til å svare på de to første spørsmålene.

Vedr utbyttepolitikk og prosess er AU i gang. Det er iverksatt en faglig vurdering av selskapets kapitalsituasjon samt kapitalmarkedet som Agder Energi opererer i. Resultatet av disse vurderingene planlegges presentert for kommunene i eiermøte i november. På Eiermøte i januar/februar 2021 er planen at AU legger frem konkrete forslag til ny utbyttepolitikk gjeldene fra regnskapsåret 2021.

Gjennom nåværende utbyttepolitikk sier Agdereierne at det årlig skal foretas en vurdering av hvorvidt spesielle salgsgevinster skal være en del av utbyttegrunnlaget. I 2019 solgte Agder Energi sin eierandel i selskapet Grønn Kontakt. Dette gav en regnskapsmessig gevinst på kr. 124,7 mnok. AU vil i utgangspunktet ta til orde for at det også skal betales ut 70% av denne gevinsten i utbytte, men her må kommunene forholde oss til aksjonæravtalen og andre formelle prosesser, samt at det uansett må gjennomføres en kvalitativ vurdering før beslutning kan formelt fattes om utbytteutbetalingen i 2021.

Sekretariatet utarbeider et informasjonsnotat.

1. Leder av AU har deltatt i et forberedende fora der flere kommuner som er eiere av kraftverk vurderer å etablere et nasjonalt nettverk for å ivareta felles eierinteresser. Initiativet er kommet i etterkant av framlegget til regjeringens kraftskattutvalg høsten 2019.

AU kan se verdien av et nettverk som dette innenfor enkelte saksfelt, men er samtidig spørrende til om det fort kan oppstå interessemotsetninger i forhold til sakskompleks som ivaretas av andre sammenslutninger for kommunene, som f.eks. LVK. Et nytt nettverk må derfor tidlig avklare hvilke saksfelt det skal fokuseres på. AU mener også at et interessenettverk som her diskuteres må være styrt av, og tydelig forankret, i de politiske miljøene i eierkommunene, og at en modell med et eksternt og uavhengig sekretariat etter erfaringene fra Agdereierne bør vurderes.
2. AU planlegger vider med følgende møtekalender:
17. september kl 12 – 13 (teams) – møte i AU
22. september kl 16 – 17 (teams) – tentativt informasjonsmøte for Agdereierne
16. oktober kl 10 – 14 (på kjøyta) – møte i AU/samtaler med de tillitsvalgte i AE

27. oktober kl 08 – 09 (teams) – møte i AU
9. november kl 10 – 14 (på Kjøyta) – møte i AU
27. november kl 10 – 15 (sted avklares) – Eiermøte
27. november kl 15 – 16 (sted avklares) – møte i AU
14. desember kl 12 – 16 (på Kjøyta) – møte i AU
7.-8. januars 2021 (Oslo/Lysaker) – tentativt eiersamtaler med Statkraft
29. januar kl 10 – 14 (på Kjøyta) – møte i AU

Sekretariatet kaller inn i kalender.

Møteplanen kan endres etter behov.

1. Eventuelt

- Per Sverre Kvinlaug er innkalt som vararepresentant til Stortinget i perioden oktober – desember 2020. Som følge av dette rykker 1. vara til AU (Gro Boge Aasheim) opp til fast plass og 2. vara (Steinar Kyrvestad) innkalles som fast møtende vara i perioden.

Kristiansand, 04.09.2020

RR